
Ministru kabineta sēdes protokollēmums

Informatīvais ziņojums "Par SIA "Tet" 2020. gadā sniegtā universālā pakalpojuma saistību tīro izmaksu kompensāciju"

· 1. Pieņemt zināšanai iesniegto informatīvo ziņojumu.
· 2. Pamatojoties uz Elektronisko sakaru likuma 65.panta ceturtajā daļā un pārejas noteikumu 14.punktā noteikto, ievērojot Sabiedrisko pakalpojumu regulēšanas komisijas 2021.gada 23.septembra lēmumu Nr. 102 “Par sabiedrības ar ierobežotu atbildību “Tet” aprēķināto 2020.gada universālā pakalpojuma saistību tīro izmaksu apstiprināšanu”, atbalstīt priekšlikumu kompensēt SIA “Tet” 2020.gada universālā pakalpojuma saistību tīrās izmaksas 367 519 euro apmērā.
· 3. Atbalstīt līguma noslēgšanu starp Latvijas Republiku un SIA “Tet” par 2020.gada universālā pakalpojuma saistību tīro izmaksu kompensāciju.
· 4. Pilnvarot Ekonomikas ministru parakstīt šā protokollēmuma 3.punktā minēto līgumu.
· 5. Valstij pienākošās un izmaksājamās SIA “Tet” dividendes par 2021.gada darbības rezultātiem, kuras plānots novirzīt universālā pakalpojuma saistību izpildes radīto zaudējumu kompensēšanai, iekļaujamas ar uzņēmumu ienākuma nodokli apliekamajā bāzē un nodoklis attiecīgi nomaksājams valsts budžetā saskaņā ar normatīvajiem aktiem.

